Zuhresas

Zuhresas () arba Zugresas () – miestas Ukrainos rytuose, Donecko srityje, 35 km į rytus nuo Donecko, Donecko–Makijivkos aglomeracijoje, prie Krynkos upės. Praeina Donecko–Krasnyj Lučo plentas, yra Orlova Slobodos geležinkelio stotis prie Ilovaisko–Torecko linijos. Veikia šiluminių jėgainių kompleksas, energomechanikos gamykla. Veikia Kristaus Gimimo cerkvė, kultūros namai.

 Istorija 

Zuhresas pradėjo kurtis 1929–1932 m. statant šiluminę jėgainę. Pagal ją suteiktas ir pavadinimas – ЗУевская Государственная Районная Электрическая Станция („Zujevo valstybinė rajoninė elektros stotis [=elektrinė]“). 1938 m. suteiktas miesto statusas. Nuo 2014 m. miestą faktiškai valdo Donecko Liaudies Respublika.

 Šaltiniai 

Kategorija:Donecko srities miestai